## 

**ΥΠΑΝ ΔΔΕ 19**

ΚΥΠΡΙΑΚΗ ΔΗΜΟΚΡΑΤΙΑ

**ΥΠΟΥΡΓΕΙΟ ΠΑΙΔΕΙΑΣ ΥΠΟΥΡΓΕΙΟ ΥΓΕΙΑΣ**

**ΑΘΛΗΤΙΣΜΟΥ ΚΑΙ ΝΕΟΛΑΙΑΣ ΙΑΤΡΙΚΕΣ ΥΠΗΡΕΣΙΕΣ ΚΑΙ ΥΠΗΡΕΣΙΕΣ**

**ΔΗΜΟΣΙΑΣ ΥΓΕΙΑΣ**

**ΔΗΜΟΤΙΚΟ ΣΧΟΛΕΙΟ/ΝΗΠΙΑΓΩΓΕΙΟ/ΕΙΔΙΚΟ ΣΧΟΛΕΙΟ** …………………………………………………

**ΣΧΟΛΙΚΗ ΧΡΟΝΙΑ:** ……………………………..

**ΕΠΙΣΚΕΨΕΙΣ ΛΕΙΤΟΥΡΓΩΝ ΥΓΕΙΑΣ ΣΤΟ ΣΧΟΛΕΙΟ**

Αγαπητοί γονείς/κηδεμόνες,

Στο πλαίσιο των προσπαθειών του Υπουργείου Υγείας για διασφάλιση της υγείας των παιδιών, Λειτουργοί Υγείας, σε συνεργασία με το Υπουργείο Παιδείας, Αθλητισμού και Νεολαίας, πραγματοποιούν επισκέψεις σε σχολεία για διάφορες προληπτικές εξετάσεις των παιδιών που γίνονται περιοδικά, κατά τη διάρκεια της φοίτησής τους. Οι εξετάσεις αυτές βοηθούν στη συνολική αξιολόγηση και παρακολούθηση της υγείας των παιδιών από τη Σχολιατρική Υπηρεσία, με στόχο την έγκαιρη ανίχνευση, αντιμετώπιση και παρακολούθηση σχετικών προβλημάτων.

Οι εξετάσεις, που γίνονται με απόλυτη εμπιστευτικότητα και με κύριο μέλημα τη διασφάλιση της ατομικότητας και αξιοπρέπειας του παιδιού, περιλαμβάνουν εξέταση του καρδιαγγειακού συστήματος (π.χ., για παρουσία φυσήματος ή αρρυθμίας), του αναπνευστικού συστήματος, της κοιλιακής χώρας, του ουροποιογεννητικού συστήματος των αγοριών (για αποκλεισμό κρυψορχίας ή φίμωσης), της σπονδυλικής στήλης (π.χ., για παρουσία κύφωσης ή σκολίωσης) και της στοματικής κοιλότητας. Γίνεται, επίσης, σωματομέτρηση, έλεγχος οπτικής και ακουστικής οξύτητας και, όπου κρίνεται αναγκαίο, έλεγχος για αχρωματοψία.

**Η επίσκεψη των Λειτουργών Υγείας στο σχολείο μας θα πραγματοποιηθεί στις …………………………………………… και θα περιλαμβάνει εξέταση των μαθητών/ μαθητριών των τάξεων ………………………………………. Σημειώνεται ότι έχετε κάθε δικαίωμα να παρευρίσκεστε στην ιατρική εξέταση του παιδιού σας.**

Επισημαίνεται ότι υπάρχει ενδεχόμενο να μην πραγματοποιηθεί η επίσκεψη των Λειτουργών Υγείας τη συγκεκριμένη ημέρα, λόγω έκτακτου, πιθανόν, κωλύματος των Λειτουργών Υγείας ή άλλων δραστηριοτήτων του σχολείου. Για τον σκοπό αυτό, καλείστε, σε περίπτωση που προγραμματίζετε να παρευρίσκεστε στην ιατρική εξέταση του παιδιού σας, να επικοινωνήσετε, το πρωί της συγκεκριμένης ημέρας, με τη Γραμματεία του σχολείου, για να σας επιβεβαιώσει την πραγματοποίηση ή όχι της επίσκεψης των Λειτουργών Υγείας.

***ΣΗΜΕΙΩΣΗ: Θα πραγματοποιηθεί εξέταση του παιδιού σας, μόνο αν έχετε δώσει τη συγκατάθεσή σας στο σχετικό έντυπο που σας αποστάλθηκε από τη Σχολιατρική Υπηρεσία, μέσω του σχολείου, κατά την έναρξη της σχολικής χρονιάς.***